OzLabs/hebrew-wiki-articles huggingface dataset:
יהודה גראמי

הרב יהודה גראמי הוא הרב הראשי של יהודי איראן וחבר איחוד הרבנים במדינות האסלאם.

== ביוגרפיה ==
נולד בשנת ה'תשמ"ד בטהראן מספר שנים לאחר המהפכה האיראנית, למשפחה שומרת מצוות בעלת שורשים עתיקים בפרס, אביו ד"ר שלמה גראמי שימש כרופא מנתח במספר מרכזים רפואיים בטהראן ביניהם המרכז הרפואי היהודי 'ספיר'.

בילדותו למד בבית ספר מקומי והשתתף בתלמוד תורה שהתקיים מחוץ לשעות הלימודים.

בגיל 15 הגיע לארץ - דרך טורקיה, ולמד במשך שנה בישיבת עטרת ישראל בירושלים.

לאחר מכן עבר לישיבת נר ישראל בבולטימור שבמרילנד, שם למד במשך מספר שנים, במהלכם קיבל סמיכה לרבנות.

בגיל 25 חזר לאיראן ונישא לציפורה, ילידת איראן גם היא.

לאחר חתונתו החל למסור שיעורי תורה, החל להתעסק בענייני כשרות, בתי דין ומקוואות.

הוא מונה על ידי הקהילה היהודית באיראן לשמש כרבם, המשטר האיראני מכיר בו כרב הראשי של איראן, ומזמינו לוועידות בין-דתיות.<ref></ref><ref></ref>

הרב יהודה חבר באיחוד הרבנים במדינות האסלאם<ref>[https://www.rabbisalliance.org/about/the-rabbis/?lang=he רשימת הרבנים החברים באיחוד באתר איחוד הרבנים במדינות האסלאם].</ref>.

== התבטאויות ==
גראמי דובר פרסית ועברית והוא מתראיין לעיתים בתקשורת ואף בעברית, אך לא לכלי תקשורת ישראליים. השלטונות האיראניים מקפידים על חופש דת, ולכן הם מכירים בתפקידו ובמעמדו של גראמי.
* גראמי מרבה להדגיש כי יהודי איראן נהנים מחופש דת מוחלט בתי הכנסת פתוחים ומתקיימים בהם שיעורי תורה. לדבריו, יש ליהודי איראן מוסדות חינוך מפוארים, הכוללים, בתי ספר, תלמודי תורה, ישיבות וחטיבות ביניים.<ref></ref>
* גראמי מרבה לתקוף את הציונות ואת ישראל והוא טוען כי ישראל אינה מייצגת את היהדות.<ref></ref>
* לאחר חיסולו של קאסם סולימאני מפקד כוח אל קודס על ידי האמריקאים, השתתף גראמי בביקור תנחומים אצל משפחתו לאחר מותו.
* עם התפרצות נגיף הקורונה באיראן בשנת 2020 הורה הרב גראמי לסגור את כל בתי הכנסת באיראן וקבע כי אין צורך לצום את תענית אסתר בשל המגפה<ref></ref> וכי יש לשמוע קריאת מגילת אסתר בלייב. מה שלטענתו גרם לפגיעה מועטה של הקורונה ביהודי איראן.<ref></ref>

== ראו גם==
* יהדות איראן
* יחסי איראן-ישראל
* הסכסוך האיראני-ישראלי

==לקריאה נוספת==
* מנחם כהן, חיים יהודיים, שיחת השבוע, גיליון 1828.

== קישורים חיצוניים ==

* שאול רגב, יהודי איראן, הנהגה, חברה, תרבות, אוניברסיטת בר-אילן, 2014. [https://kotar.cet.ac.il/KotarApp/Viewer.aspx?nBookID=104389144#223.9762.6.default גרסה מקוונת של הספר] <small>(לבעלי הרשאה)</small>, באתר "כותר"

== הערות שוליים ==

קטגוריה:איראן: דת
קטגוריה:רבנים איראנים ופרסים
קטגוריה:רבנים ראשיים
קטגוריה:ילידי 1983
מחלף חצוצרה

מחלף חצוצרה הוא סוג של מחלף שנועד לחבר בין שני כבישים מהירים.

== שימוש ==
מחלף חצוצרה מיועד לחיבור בין שני כבישים (בדרך-כלל מהירים), שאינם חוצים אחד את השני, כלומר אחד מהם מסתיים במחלף.

== תיאור המבנה ==
המחלף בנוי משלוש רמפות ולולאה אחת.

לדוגמה: כביש A מתחבר לכביש B שנגמר במחלף.

מכביש A מכיוון אחד יש רמפה שמתחברת לכביש B ורמפה והחיבור ללא רמזורים.

מכביש B יש רמפה לכביש A לכיוון אחד ולכיוון השני - או רמפה או לולאה.

מכיוון נוסף של כביש A יש חיבור לכביש B באמצעות לולאה או רמפה.

== דוגמאות ==
*מחלף זכרון יעקב
*מחלף רמלה מערב
*מחלף משמר הגבול
*מחלף עין תות
*מחלף תקווה
*מחלף חורשים
*מחלף קמה
*מחלף עד הלום

<gallery>
קובץ:Mishmarhagvulintis.svg|מחלף משמר הגבול
קובץ:ChorashimInterchange.svg|מחלף חורשים
קובץ:EinTutInterchange.svg|מחלף עין תות
קובץ:RamleWestInterchange.svg|מחלף רמלה מערב
קובץ:HaTikvahInterchange.svg|מחלף תקווה
קובץ:KamahInterchange.svg|מחלף קמה
קובץ:ZichrinInterchange.svg|מחלף זכרון יעקב
</gallery>

==קישורים חיצוניים==

*
חצוצרה, מחלף
סימון באלאר

סימון באלאר (בצרפתית: Simone Ballard; 1895 – 1978) הייתה זמרת מצו-סופרן ואלט אופראית, ששרה בתפקידים ראשיים, לרבות ביצועי בכורה, בלה מונה, בריסל.

== ביוגרפיה ==
=== ילדות ולימודים ===
סימון באלאר נולדה בפריז. שני הוריה עבדו באופרה של פריז, אביה לואי באלאר היה זמר בס מ-1894 עד 1897, ואילו אמה, ברת' ברונוויל (נולדה ב-6 במרץ 1865 בפריז), הופיעה לראשונה כסופרן בתפקיד אליס ב"רוברט השד" של ג'אקומו מאיירבר, אבל ויתרה על הקריירה עם נישואיה בשנת 1891.

באלאר החלה בלימודי פסנתר בגיל צעיר ולמדה פיתוח קול בקונסרבטואר הלאומי של פריז אצל אז'ן לורן וז'אק איזנארדון. הופעת הבכורה שלה הייתה בתיאטרון לה מונה בשנת 1921, בתפקיד אמנריס באאידה של ורדי. בעקבות הופעתה זו משכרה לעבוד בלה מונה, שם שרה עד 1940.

=== קריירה ===
באלאר הופיעה בביצועי בכורה: ב-2 במאי 1926 שרה בתפקיד הגיסה בLes malheurs d'Orphee של מיו; ב-28 בדצמבר 1927 שרה את התפקיד הראשי ב"אנטיגונה" של הונגר ב-1929 הופיעה ב"Le Joueur" (המהמר) של פרוקופייב. היא הופיעה בהפקות הראשונות של כמה אופרות בלה מונה, בהן כאומנת של קסנייה בבוריס גודונוב (1921) וחיביירה ב"יריד סורוצ'ינצי" (1925), שתיהן של מוסורגסקי, טקאצ'יכה ב"סיפורו של צאר סאלטאן" של רימסקי-קורסקוב (1926), האם, השפירית וספל החרסינה ב"הילד והקסמים" של ראוול (1926), דבורה ב"דבורה ויעל" של פיצטי (1929), ואורסולה ב"La farsa amorosa" של זנדונאי (1933). מכלול תפקידיה, כ-70 במספר, כללו את אזוצ'נה באיל טרובטורה של ורדי, דלילה בשמשון ודלילה של קאמי סן-סאנס והתפקיד הראשי ב"הרודייאדה" של מאסנה. היא ביצעה תפקידים באופרות מאת וגנר, כגון מגדלנה בהמייסטרזינגר מנירנברג, בראנגנה בטריסטן ואיזולדה ופריקה בטבעת הניבלונגים. כמו כן הופיעה כרוזנת במלכת העלה מאת צ'ייקובסקי, כאנינה ב"אביר הוורד" של ריכרד שטראוס, כסבתא ב"La Vida breve" של מנואל דה פאיה, וכיונו ב"אורפיאוס בשאול" של אופנבאך.

באלאר פרשה מן הבימה עם נישואיה למלחין והמנצח אלברט וולף בשנת 1940.

==קישורים חיצוניים==

==הערות שוליים==

קטגוריה:זמרות אופרה צרפתיות
קטגוריה:צרפתיות שנולדו ב-1895
קטגוריה:נפטרות ב-1978
זרקורי במה

זרקורי במה (באנגלית: Stage Struck) הוא סרט קולנוע אמריקאי משנת 1958 בבימויו של סידני לומט, עם סוזן סטרסברג, הנרי פונדה, כריסטופר פלאמר (בהופעה ראשונה בקולנוע) וג'ואן גרינווד בתפקידים הראשיים.

זה רימייק לסרט Morning Glory משנת 1933 בו השתתפה קתרין הפבורן בתפקיד הראשי והמבוסס על מחזה בשם זה מאת זואי אקינס .

העלילה היא על בחורה צעירה שמגיעה לניו יורק ושואפת להיות שחקנית ולכבוש את בימות ברודוויי

==תקציר העלילה==
אווה לבלייס (סוזן סטרסברג) היא צעירה המגיעה לניו יורק מורמונט בתקווה לכבוש את במות ברודוויי. היא פונה למפיקים שונים ונדחית. לבסוף היא מחליטה לפנות ישירת למפיק לואיס איסטון (הנרי פונדה) למרות שאין לה כל הזמנה אליו.

לפני דלתו של המפיק היא מזהה את רוברט הדג'ס (הרברט מרשל), שחקן מבוגר, ותיק ומפורסם. היא מתחילה בשיחה איתו והוא מתרשם מהנחישות שלה להצליח. כאשר הדלת נפתחת היא נכנסת איתו והוא מציג אותה בפני איסטון והמחזאי הצעיר שלו, ג'ו שרידן, (כריסטופר פלאמר). ג'ו סיים לכתוב מחזה חדש ובו תפקיד לשחקנית הוותיקה ריטה ורנון (ג'ואן גרינווד) שהיא גם אחת מהמאהבות של איסטון. איסטון שולח אותה לאודישן באחד מהתיאטרונים והיא נכשלת בו.

ג'ו מאוהב בה ובהצגת הבכורה הוא נזמין אותה למסיבה בביתו של איסטון שם היא משתכרת ופוצחת במונולוג מתוך רומיאו ויוליה. איסטון מבחין בכישרונה ומתחיל להתאהב בה אך מחליט לנתק את הקשר אתה בגלל הבדלי הגילים וצורת חייו.

ג'ו כותב מחזה חדש אותו הוא גם מביים ובו יש לריטה תפקיד ראשי אך בחזרות מתברר לו שהיא אינה מתאימה וגם היא טוענת שהמחזה גרוע ומתפטרת. איסטון מחפש את אווה המופיעה בתיאטרון שוליים ומשכנע אותה לשחק בהצגה בהתראה קצרה. היא מהססת אבל לבסוף מסכימה וזוכה לתשואות נלהבות. היא הגיעה לשיא אותו קבעה לעצמה.

==צוות השחקנים==
{| class="wikitable"
|-
! שם השחקן/ית
! שם הדמות
! הערות
|-
|סוזן סטרסברג
|אווה לבלייס
|שחקנית מעירה
|-
|הנרי פונדה
|לואיס איסטון
|מפיק
|-
|כריסטופר פלאמר
|ג'ו שרידן
|מחזאי ובמאי
|-
|ג'ואן גרינווד
|ריטה ורנון
|שחקנית ותיקה
|-
|הרברט מרשל
|רוברט הדג'ס
|שחקן ותיק
|}

==קישורים חיצוניים==

*[https://www.youtube.com/watch?v=WafFFfkXY5k קדימון לזרקורי במה], באתר יוטיוב
*[http://www.tcm.com/tcmdb/title/91221/Stage-Struck/ זרקורי במה], באתר TCM
קטגוריה:ערכים שבהם תבנית בריטניקה אינה מתאימה
קטגוריה:סרטי 1958
קטגוריה:סרטים אמריקאיים
קטגוריה:סרטים באנגלית
קטגוריה:סרטים מבוססי מחזות
קטגוריה:סרטי RKO
קטגוריה:ניו יורק בקולנוע
קטגוריה:סרטי הנרי פונדה
חנוכה חנוכה

חנוכה חנוכה הוא שיר שכתב לוין קיפניס לחג החנוכה.

קיפניס טען בראיון שקוים עימו כי את המוזיקה הלחין ד"ר ברוך בן-יהודה, אבל הוא לא רצה שיזכירו את שמו. 

יש הטוענים כי בן יהודה התוודע ללחן כשביקר בראש פינה. שם, לפי טענתם, זומר הלחן בחתונות. 

השיר זכה לביצועים רבים, כאשר המוכר שביניהם הוא של דליה עמיהוד ומקהלת הילדים. 

השיר זכה גם בביצועים של יגאל בשן, של לברי מרק ושל הס יעקב.

==קישורים חיצוניים==

* 
* 
* 

==הערות שוליים==

קטגוריה:שירי חנוכה
קטגוריה:שירי ילדים
קטגוריה:שירי לוין קיפניס
Live at the Wiltern

Live at the Wiltern הוא אלבום הופעה הראשון של הלהקה הבריטית פלורנס אנד דה משין.<ref name=":0"></ref> האלבום יצא לאור ב-28 ביוני 2011 על ידי חברת התקליטים איילנד רקורדס.<ref name=":0" />

==רשימת רצועות==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|28 ביוני 2011
|תקליט • תקליטור • הורדה דיגיטלית • DVD
|איילנד רקורדס
|<ref></ref>
|}

==קישורים חיצוניים==

== הערות שוליים ==

קטגוריה:אלבומי הופעה מ-2011
קטגוריה:אלבומי וידאו מ-2011
קטגוריה:אלבומי הופעה באנגלית
קטגוריה:אלבומי וידאו באנגלית
קטגוריה:אלבומי חברת איילנד רקורדס
הדוגמה והריטואל של המאגיה העליונה

הדוגמה והריטואל של המאגיה העליונה (בצרפתית: Dogme et Rituel de la Haute Magie) הוא ספר שכתב אליפז לוי בנושא מאגיה<ref></ref>. הספר פורסם בשני כרכים: הכרך הראשון, שעסק בתאוריה של המאגיה, פורסם בשנת 1854. הכרך השני, שעסק בפולחן המאגי, ראה אור בשנת 1856.

בשנת 1896, תורגם הספר לאנגלית על ידי ארתור אדוארד וייט.

היצירה משכה את תשומת לבם של מדענים ומשכילים אחרים בשל השקפותיה בנושא חקר המאגיה, הדת ומדעי הטבע. הספר עורר מחדש את החקר הרוחני האזוטרי במערב<ref></ref>.

אליפז לוי מציג בספר את המאגיה כתחום הנמצא בין המדע לדת, ומאמין שיש לה את הפוטנציאל לפייס ולחבר בין הדת והמדע.

הספר מורכב מ-22 פרקים, אשר מקבילים לכאורה ל-22 הקלפים של הארקנה הגדולה של קלפי הטארוט<ref></ref>.

== הערות שוליים ==

קטגוריה:כתבים מאגיים
Ceremonials

Ceremonials (בעברית: טקסים) הוא אלבום האולפן השני של הלהקה הבריטית פלורנס אנד דה משין.<ref name=":0"></ref> האלבום יצא לאור ב-28 באוקטובר 2011 על ידי חברת התקליטים איילנד רקורדס.<ref name=":0" /> מתוך האלבום יצאו חמישה סינגלים.

==רשימת רצועות==

== מיקומי שיא ותארים ==

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| פלטינה ×4
| 280,000
|-
! אוסטריה (IFPI Austria)
| זהב
| 10,000
|-
! בלגיה (BEA)
| זהב
| 15,000
|-
! קנדה (Music Canada)
| זהב
| 40,000
|-
! דנמרק (IFPI Danmark)
| זהב
| 10,000
|-
! גרמניה (BVMI)
| זהב
| 100,000
|-
! אירלנד (IRMA)
| פלטינה ×3
| 45,000
|-
! איטליה (FIMI)
| זהב
| 25,000
|-
! ניו זילנד (RMNZ)
| פלטינה
| 15,000
|-
! פולין (ZPAV)
| פלטינה
| 20,000
|-
! הממלכה המאוחדת (BPI)
| פלטינה ×3
| 900,000
|-
! ארצות הברית (RIAA)
| פלטינה
| 1,002,000
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|28 באוקטובר 2011
|תקליט • תקליטור • הורדה דיגיטלית
|איילנד רקורדס
|<ref></ref>
|}

==קישורים חיצוניים==

== הערות שוליים ==

קטגוריה:אלבומי 2011
קטגוריה:אלבומים באנגלית
קטגוריה:אלבומים שהופקו על ידי פול אפוורת'
קטגוריה:אלבומים שהגיעו למקום הראשון בניו זילנד
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי פלטינה כפולה ומעלה בממלכה המאוחדת
קטגוריה:אלבומי פלטינה מרובעת ומעלה באוסטרליה
קטגוריה:אלבומי חברת איילנד רקורדס
קטגוריה:אלבומי חברת יוניברסל ריפבליק רקורדס
סקוט מיי

סקוט גלן מיי (באנגלית: Scott Glenn May; נולד ב-19 במרץ 1954) הוא כדורסלן עבר אמריקאי, אשר שיחק באופן פעיל בין השנים 1976–1988. נבחר בבחירה השנייה של דראפט ה-NBA{{כ}} 1976, ולאורך 7 עונותיו בליגת ה-NBA העמיד ממוצעים כוללים של 10.4 נקודות, 4.1 ריבאונדים ו-1.7 אסיסטים למשחק.

בנו הצעיר, שון מיי, זכה בשנת 2005 בטורניר אליפות המכללות כשחקן אוניברסיטת קרוליינה הצפונית, כפי שעשה אביו בשנת 1976 כשחקן אוניברסיטת אינדיאנה; סקוט ושון הם אחד מארבעה צמדי אב ובן אשר זכו באליפות המכללות.

==ביוגרפיה==
מיי נולד וגדל בעיר סנדסקי שבאוהיו, ובין השנים 1972–1976 למד באוניברסיטת אינדיאנה. בעונת 1975/1976 הוליך את קלעי קבוצת הכדורסל של האוניברסיטה, עם 23.5 נקודות בממוצע למשחק, והוביל אותה לצד קנט בנסון וקווין באקנר לזכייה בטורניר אליפות המכללות; לאורך אותה עונה ניצחו ה"הוז'רס" בכל 32 משחקי הקבוצה, בהדרכתו של המאמן חבר היכל התהילה של הכדורסל בוב נייט. בסיום העונה נבחר מיי לחמישיית העונה של ליגת המכללות (First-team All-American), יחד עם בנסון, וכן זכה בפרס נייסמית' המוענק לשחקן המכללות המצטיין בארצות הברית.

==אולימפיאדת מונטריאול==
בקיץ 1976 השתתף מיי באולימפיאדת מונטריאול כשחקן נבחרת ארצות הברית בכדורסל, אשר ניצחה בכל שבעת משחקיה וזכתה במדליית הזהב. לאורך הטורניר שימש כשחקן חמישייה קבוע, לצדם של פיל פורד, קווין באקנר, אדריאן דאנטלי ומיץ' קופצ'אק, וקלע 16.7 נקודות בממוצע למשחק.

==קריירת משחק מקצועית==
בדראפט ה-NBA{{כ}} 1976 נבחר מיי על ידי שיקגו בולס בבחירה השנייה, אחרי ג'ון לוקאס שנבחר ראשון. בעונתו הראשונה בשיקגו קלע 14.6 נקודות ואסף 6.1 ריבאונדים בממוצע למשחק, ובסיומה נבחר לחמישיית הרוקיז של העונה. בעונה העוקבת המשיך להציג יכולת טובה, עם ממוצעים של 13.4 נקודות ו-6.0 ריבאונדים למשחק, אולם ב-3 העונות הבאות עם הבולס שימש בעיקר כשחקן ספסל, ותרם 8.2 נקודות למשחק בלבד.

לקראת עונת חתם על חוזה במילווקי באקס. באותה עונה קלע 9.0 נקודות למשחק עבור הבאקס, אשר הודחו בסיבוב הפלייאוף הראשון. בקיץ 1982 שוחר ממילווקי וחתם בדטרויט פיסטונס, במדיה שיחק בתשעה משחקים בלבד בטרם שוחרר.

בין השנים 1983–1988 שיחק בליגת העל האיטלקית עבור הקבוצות ברשה לאונסה, פלקנסטרו טורינו, וירטוס רומא וליברטאס ליבורנו. בסיום עונת 1987/1988 פרש מיי ממשחק, בגיל 34.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:אוהיו: כדורסלנים
קטגוריה:כדורסלני אוניברסיטת אינדיאנה
קטגוריה:בחירות דראפט של שיקגו בולס
קטגוריה:כדורסלני שיקגו בולס
קטגוריה:כדורסלני מילווקי באקס
קטגוריה:כדורסלני דטרויט פיסטונס
קטגוריה:כדורסלני אוקסיליום טורינו
קטגוריה:כדורסלני וירטוס רומא
קטגוריה:כדורסלני נבחרת ארצות הברית
קטגוריה:כדורסלנים באולימפיאדת מונטריאול (1976)
קטגוריה:אלופים אולימפיים אמריקאים: כדורסל
קטגוריה:חברי היכל התהילה של כדורסל המכללות
קטגוריה:אמריקאים שנולדו ב-1954
יוליה טקשינה

יוליה יבגנייבנה טקשינה (נולדה ב-9 ביולי 1980) היא שחקנית לתיאטרון וקולנוע, רקדנית ודוגמנית רוסית.

== ביוגרפיה ==
יוליה טקשינה נולדה בבלגורוד, מחוז בלגורוד, רוסיה הסובייטית, ברית המועצות.

בגיל שבע הצהירה על רצונה להצטרף לתיאטרון הסוברמניק במוסקבה, שם אחיה הגדול ולדימיר היה רקדן.

לאחר שסיימה את לימודיה בתיכון בשנת 1997, נכנסה לפקולטה לעיתונאות של אוניברסיטת מוסקבה, אולם לאחר שלמדה בה שנה וחצי, עזבה את האוניברסיטה ובגיל 21 ניסתה את מזלה בתחום המשחק.

בשנת 2002, היא נכנסה לתחום המשחק בבית הספר לתיאטרון על שם שצ'וקין במוסקבה. היא סיימה את לימודיה בשנת 2006<ref>[http://www.htvs.ru/arxiv/galereya-vyipusknikov/2000-e-godyi.html Театральный институт имени Бориса Щукина. Актёрский факультет. Галерея выпускников. 2000-е годы.] Официальный сайт Театрального института имени Б. В. Щукина // htvs.ru</ref>.

בתחילת שנות האלפיים היא לקחה חלק בצילומי כמה קטעי וידאו למוזיקה. בפרט, בשנת 2000 היא כיכבה בסרטון הווידאו של דמיטרי מליקוב לשיר "חרוזים"<ref></ref>, ובשנת 2003 - בקליפ של להקת הפופ סטרלקי לשיר "רוח קטנה".

בשנת 2005 היא עשתה את הופעת הבכורה שלה בטלוויזיה, כשגילמה את ויקה קלוצ'קובה בסדרת הטלוויזיה קטי המכוערת, תפקיד זה הביא תהילה לשחקנית השאפתנית, שבזכותה קיבלה הזמנה להצטלם בסדרות וסרטים חדשים. בשנת 2012 היא כיכבה בכמה פרקים בסדרת הטלוויזיה הקומית "המטבח". בשנת 2014 שיחקה תפקיד מרכזי בסדרת הטלוויזיה "בואו וננשק" בערוץ הטלוויזיה האוקראיני "1+1".
=== חיים אישיים ===
יוליה התחתנה בנישואים אזרחיים עם השחקן גריגורי אנטיפנקו, אותו פגשה בסדרה קטי המכוערת (2005). לאחר מכן נולדו לשניים שני בנים. ב-2012, לאחר שש שנות נישואים, הזוג נפרד<ref></ref><ref name="vokrug"></ref>.

== קישורים חיצוניים ==
* 
* [https://ruskino.ru/art/4464 יוליה טקשינה. ביוגרפיה, פילמוגרפיה, תמונות] // ruskino.ru
== הערות שוליים ==

קטגוריה:שחקניות רוסיות
קטגוריה:רקדניות רוסיות
קטגוריה:שחקניות קולנוע וטלוויזיה רוסיות
קטגוריה:דוגמניות רוסיות
קטגוריה:רוסיות שנולדו ב-1980
קטגוריה:רוסים שנולדו ב-1980
יחסי הפיליפינים – קוריאה הדרומית

יחסי הפיליפינים–קוריאה הדרומית הם היחסים הדיפלומטיים בין רפובליקת הפיליפינים ובין הרפובליקה של קוריאה. בין המדינות מתקיימים יחסים פוריים בנושאים רבים, וביניהם דיפלומטיה, ביטחון, כלכלה ותיירות.

== היסטוריה ==
בניגנו אקינו, ונשיאת קוריאה הדרומית פאק גון-הייה בבית הכחול בסיאול]]
שתי המדינות כוננו יחסים דיפלומטיים בילטרליים ב-3 במרץ 1949. הפיליפינים הייתה המדינה החמישית בעולם, והראשונה באסיה להכיר בקוריאה הדרומית כמדינה עצמאית.

=== יחסים כלכליים ===
דרום קוריאה היא שותפת המסחר השישית בגודלה של הפיליפינים, ואילו הפיליפינים היא המדינה השלישית האטרקטיבית בדרום מזרח אסיה למשקיעים מדרום קוריאה נכון ל-2011.

אזרחי קוריאה הדרומית מרבים לבקר בפיליפינים, כאשר בשנת 2011, מספר אזרחי המדינה שטיילו בפיליפינים היה הגבוה ביותר מבין שאר המדינות. אחריהם ברשימה הופיעו יפן וארצות הברית.

=== יחסים צבאיים ===
היחסים הצבאיים בין המדינות החלו בעקבות מלחמת קוריאה, כשממשלת הפיליפינים שלחה כוחות צבאיים לעזור במערכה נגד קוריאה הצפונית וסין.

דרום קוריאה מספקת אמצעי לחימה, מטוסי קרב וספינות קרב לכוחות הצבא של הפיליפינים, למלחמה נגד המורדים הקומוניסטים והמוסלמים במדינה.

== ייצוג ==
* קוריאה הדרומית מיוצגת בפיליפינים על ידי שגרירות שהיא מחזיקה במנילה, בירת המדינה.
* הפיליפינים מיוצגת בקוריאה הדרומית על ידי שגרירות שהיא מחזיקה בסיאול, בירת המדינה.
* נכון לשנת 2011 כ-90,000 אזרחי דרום קוריאה מתגוררים בפיליפינים.
* נכון לשנת 2009 כ-45,000 אזרחי הפיליפינים קוריאה מתגוררים בקוריאה הדרומית.

==קישורים חיצוניים==
MTV Unplugged (אלבום של פלורנס אנד דה משין)

MTV Unplugged הוא אלבום הופעה השני של הלהקה הבריטית פלורנס אנד דה משין.<ref name=":0"></ref> האלבום יצא לאור ב-6 באפריל 2012 על ידי חברת התקליטים איילנד רקורדס.<ref name=":0" />

==רשימת רצועות==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|6 באפריל 2012
|תקליט • תקליטור • הורדה דיגיטלית • DVD
|איילנד רקורדס
|<ref></ref>
|}

==קישורים חיצוניים==

== הערות שוליים ==

קטגוריה:אלבומי הופעה מ-2012
קטגוריה:אלבומי הופעה באנגלית
קטגוריה:אלבומי חברת איילנד רקורדס
קטגוריה:אלבומי חברת יוניברסל ריפבליק רקורדס
אולג קוז'מיאקו

אולג ניקולאביץ' קוז'מיאקו (רוסית: Оле́г Никола́евич Кожемя́ко ; נולד ב-17 במרץ 1962, צ'רניגובקה, מחוז המשנה צ'רניגוב, פרימוריה, רוסיה הסובייטית, ברית המועצות) הוא פוליטיקאי רוסי, המכהן כמושל פרימוריה מ-26 בספטמבר 2018<ref></ref><ref></ref>.

קודם לכן כיהן כמושל מחוז סחלין מ-25 במרץ 2015 עד 26 בספטמבר 2018 וכמושל מחוז אמור מ-16 באוקטובר 2008 ועד 25 במרץ 2015. את הקריירה שלו כמושל מחוזי החל בעת שמונה למושל המחוז האוטונומי קוריאסקי ב-9 במרץ 2005 ושימש בתפקיד עד 1 ביולי 2007.

אולג קוז'מיאקו הוא המושל היחיד ברוסיה שעמד בראש למעלה משלוש מחוזות בפדרציה הרוסית.

== קישורים חיצוניים ==

* [http://www.kommersant.ru/doc.aspx?DocsID=1042129 קוז'מיאקו אולג ניקולאייביץ'] // עיתון קומרסנט, מס' 189 (4006) מיום 17 באוקטובר 2008
* [https://web.archive.org/web/20091221022855/http://www.portamur.ru/blogs/kozhemyako/ בלוג אולג קוז'מיאקו]

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:חברי מפלגת רוסיה המאוחדת
קטגוריה:פרימוריה
קטגוריה:רוסים שנולדו ב-1962
How Big, How Blue, How Beautiful

How Big, How Blue, How Beautiful (בעברית: כמה גדול, כמה כחול, כמה יפה) הוא אלבום האולפן השלישי של הלהקה הבריטית פלורנס אנד דה משין.<ref name=":0"></ref> האלבום יצא לאור ב-29 במאי 2015 על ידי חברת התקליטים איילנד רקורדס.<ref name=":0" /> מתוך האלבום יצאו ארבעה סינגלים.

==רשימת רצועות==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|29 במאי 2015
|תקליט • תקליטור • הורדה דיגיטלית • הזרמת מוזיקה
|איילנד רקורדס
|<ref></ref>
|}

==קישורים חיצוניים==

== הערות שוליים ==

קטגוריה:אלבומי 2015
קטגוריה:אלבומים באנגלית
קטגוריה:אלבומים שהגיעו למקום הראשון בניו זילנד
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת איילנד רקורדס
קטגוריה:אלבומי חברת ריפבליק רקורדס
High as Hope

High as Hope (בעברית: גבוה כמו התקווה) הוא אלבום האולפן הרביעי של הלהקה הבריטית פלורנס אנד דה משין.<ref name=":0"></ref> האלבום יצא לאור ב-29 ביוני 2018 על ידי חברות התקליטים ריפבליק רקורדס ווירג'ין EMI.<ref name=":0" /> מתוך האלבום יצאו שלושה סינגלים.

==רשימת רצועות==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|29 ביוני 2018
|תקליט • תקליטור • הורדה דיגיטלית • הזרמת מוזיקה
|ריפבליק רקורדס • וירג'ין EMI
|<ref></ref>
|}

==קישורים חיצוניים==

== הערות שוליים ==

קטגוריה:אלבומי 2018
קטגוריה:אלבומים באנגלית
קטגוריה:אלבומים שהופקו על ידי אמיל הייני
קטגוריה:אלבומי חברת ריפבליק רקורדס
נסרין קדרי (אלבום)

נסרין קדרי הוא אלבום הבכורה של הזמרת הישראלית נסרין קדרי. האלבום יצא לאור ב-22 בספטמבר 2014, בהוצאת חברת התקליטים ליאם הפקות.

== רקע והפקה ==
בשנת 2012 זכתה קדרי בתוכנית המציאות "אייל גולן קורא לך", בעקבות כך, זכתה בפרס חוזה ייצוג בחברה של הזמר אייל גולן ליאם הפקות והפקת אלבום בכורה. כבר באותה השנה, החלה קדרי לעבוד על האלבום. ב-19 ביולי הוציאה את הסינגל הראשון מתוכו, וסינגל הבכורה שלה, "מה היא אהבה". בהמשך, הוציאה עוד ארבעה סינגלים מתוך האלבום שזכו להצלחה. בצאת האלבום סיפרה קדרי, "בשנתיים וחצי האחרונות, יחד עם אייל גולן והמנהל שלי חגי אוזן, גיבשנו את הקו המוזיקלי לאלבום, ליקטנו שירים, טקסטים ולחנים והקלטנו שנים עשר השירים שמהווים את האמת הפנימית שלי במוזיקה. האלבום הינו אישי. כל אחד מהשירים מתייחס לפרק כזה או אחר בחיי. אני גאה בתוצאה המוגמרת".

האלבום משלב בתוכו שירים בעברית וערבית, שנכתבו, הולחנו והופקו על ידי מפיקים ופזמונאים שונים, בהם תמיר צור, רותם כהן, פאר טסי ושי ראובני.

== ביקורת ==
בן שלו מהארץ ביקר את האלבום באופן מעורב באומרו, "המחצית הראשונה של האלבום טובה, ולא בכדי: היא כוללת בעיקר שירים קצביים ואת "אנא בחיבאק" ו"חייאתי". ההסתייגויות מהאלבום מתחילות לצוץ רק במחצית השנייה שלו, שבה הערבית נעלמת כליל והתמטיקה הרומנטית הצפויה מתחילה לעייף. אבל בעידן הסינגל הסלולרי חצי אלבום טוב זה הישג לא מבוטל, ומכיוון שנראה שקדרי היא רצה למרחקים לא קצרים, יש לקוות שבהמשך הדרך, עם קצת יותר ערבית במיקס ועם קאדר כותבים פחות הומוגני מבחינה מחשבתית, היא תוסיף ותשתפר. זהו, עכשיו אפשר לעבור לפרשנויות הפוליטיות, החברתיות, המגזריות והמגדריות".

== רשימת רצועות ==

== הערות שוליים ==

קטגוריה:אלבומי 2014
קטגוריה:אלבומי נסרין קדרי
קטגוריה:אלבומים בעברית
קטגוריה:אלבומי חברת ליאם הפקות
אנני (זמרת)

אן ליליה ברגה סטרנד (באנגלית: Anne Lilia Berge Strand; נולדה ב-21 בנובמבר 1977), הידועה בשם הבמה אנני (Annie), היא זמרת-יוצרת, מפיקה מפיק מוזיקלית ודי ג'יי נורווגית.

==ביוגרפיה==
אנני נולדה בשנת 1977 בטרונדהיים, נורווגיה וגדלה בעיירת החוף קריסטיאנסנד.<ref></ref> אביה של אנני, היה מנגן בעוגב בכנסייה, הוא נפטר מסרטן כאשר אנני הייתה בת 7. לאחר סדרת מהלכים עברו אנני ואמה, מורה לאנגלית ודת, לעיר השנייה בגודלה בנורווגיה, ברגן, כאשר אנני הייתה בת 13.<ref></ref> בגיל 13 החלה אנני לשיר במקהלות.<ref></ref>

==חיים אישיים==
אנני מתגוררת בברלין,<ref></ref> זאת לאחר שעברה בשל שפונתה מהדירה בברגן בה התגוררה כיוון שהיא עתידה להפוך למלון.<ref></ref> בבעלותה היה חתול בשם ג'ואי, אותו קראה על שמו ג'ואי ראמון וגם ג'ואי מיינטיר מההרכב ניו קידס און דה בלוק. ג'ואי נפטר ב-29 בינואר 2010.<ref></ref>
אנני היא קוראת נלהבת ועוקבת אחר הפוליטיקה העולמית. היא מיודדת עם המוזיקאית פיצ'ז. ההשפעות המוזיקליות שלה כוללות את מדונה, סנט אטיין, את פט שופ בויז וגם את קייט בוש.<ref></ref> יש לה חגורה ירוקה בקראטה.<ref></ref>

בשנת 2020 הוציאה את "American Cars" כסינגל המוביל מתוך אלבומה השלישי, Dark Hearts.<ref></ref><ref></ref> בהמשך, הוציאה את "The Bomb" כסינגל השני.<ref></ref>

==דיסקוגרפיה==
===אלבומי אולפן===
* 2004: Anniemal
* 2009: Don't Stop
* 2020: Dark Hearts

===מיני-אלבומים===
* 2008: iTunes Festival: London 2008
* 2013: The A&R EP
* 2015: Endless Vacation
* 2021: Neon Lights

===אלבומי מיקס===
* 2005: DJ-Kicks: Annie
* 2009: Wednesday Mix
* 2010: Friday Mix
* 2011: Thursday Mix
* 2011: Tuesday Mix

== קישורים חיצוניים ==

* 

== הערות שוליים ==

*
קטגוריה:זמרים נורווגים
קטגוריה:זמרות נורווגיות
קטגוריה:פזמונאיות
קטגוריה:מפיקות מוזיקליות
קטגוריה:מפיקים מוזיקליים נורווגים
קטגוריה:נורווגים שנולדו ב-1977
קטגוריה:נורווגיות שנולדו ב-1977
יחסי אוקראינה – קוריאה הדרומית

יחסי אוקראינה–קוריאה הדרומית הם יחסי החוץ בין קוריאה הדרומית לאוקראינה. יחסים דיפלומטיים בין המדינות כוננו ב-10 בפברואר 1992. קוריאה הדרומית מחזיקה באוקראינה שגרירות בקייב. אוקראינה מחזיקה בקוריאה הדרומית שגרירות בסיאול.

== סקירה כללית ==
קוריאה הדרומית הכירה בעצמאות אוקראינה ב-30 בדצמבר 1991 וכוננה יחסים דיפלומטיים ב-10 בפברואר 1992. בדצמבר 1992 נפתחה שגרירות דרום קוריאה באוקראינה.

באוקראינה חיים כ-12,000 קוריאנים. קיימת אגודה קוריאנית בחרקוב, ואילו בדרום קוריאה גרים כ-3,000 אוקראינים.

בשנת 2017, צוינו 25 שנה להקמת היחסים הדיפלומטיים בין אוקראינה לרפובליקה של קוריאה וכן צוינו 80 שנה לגירוש הקוריאנים לברית המועצות במרכז החינוך הקוריאני ה-18 בקייב.

בשנת 2022, במהלך הפלישה הרוסית לאוקראינה, הייתה קוריאה הדרומית אחת מהמדינות היחידות ביבשת אסיה שסיפקו סיוע צבאי והומניטרי, והטילו סנקציות כבדות על רוסיה.<ref></ref>

==קישורים חיצוניים==

== הערות שוליים ==
יחסי איסלנד – קוריאה הדרומית

יחסי איסלנד–קוריאה הדרומית הם היחסים הדיפלומטיים בין הרפובליקה של איסלנד ובין הרפובליקה של קוריאה.

== היסטוריה ==
שתי המדינות כוננו יחסים דיפלומטיים בילטרליים ב-10 באוקטובר 1962<ref>לטענת קוריאה הדרומית. תאריך כינון היחסים לפי איסלנד הוא 19 באפריל 1982</ref>.

=== יחסים כלכליים ===
לאחר ביקורו של שר החוץ של קוריאה הדרומית, צ'וי סונג-הונג, באיסלנד בשנת 2002, נחתמו מספר הסכמים לביטול המיסוי על סחורות שעוברות בין המדינות, במטרה לעודד שיתוף פעולה כלכלי ביניהן.

עיקר הסחורות המיוצאות מאיסלנד לקוריאה הדרומית קשורות לפרוות ונושאים ימיים (למשל דיג, ספינות ואמצעים טכנולוגיים הקשורים במים), מכיוון ששתי המדינות מוקפות באוקיינוס (13 מיליון דולר בשנת 2006). עיקר הסחורות המיוצאות מקוריאה הדרומית לאיסלנד קשורות לתחום הרכב (מכוניות וצמיגים) (36 מיליון דולר בשנת 2006).

== ייצוג ==
* קוריאה הדרומית מיוצגת באיסלנד על ידי שגרירות שהיא מחזיקה באוסלו, בירת נורווגיה.
* בנוסף, קוריאה הדרומית מיוצגת באיסלנד על ידי שתי קונסוליות שהיא מחזיקה ברייקיאוויק, בירת המדינה.
* איסלנד מיוצגת בקוריאה הדרומית על ידי שגרירות שהיא מחזיקה בבייג'ינג, בירת סין.
* בנוסף, איסלנד מיוצגת בקוריאה הדרומית על ידי שתי קונסוליות שהיא מחזיקה בסיאול, בירת המדינה.

== הערות שוליים ==
יהושע גוטליב

ד"ר יהושע גוטליב (1882-1941) מנהיג יהודי ציוני וחבר הסיים הפולני בשנים 1936–1938.

== ביוגרפיה ==
גוטליב נולד בפינסק למשפחה מחסידות קרלין. בצעירותו עבר עם אביו לוורשה בה הצטרף לארגון "פרחי ציון". לאחר שסיים לימודים תיכוניים בוורשה נסע לברן ללמוד משפטים והוכתר בתואר ד"ר על ידי אוניברסיטת ברן. בסיום לימודיו שב לוורשה והחל לעבוד בעיתונות היהודית בעיר. במהרה עבר ללודז', ונהיה עורך של ה"לאדזער מורנינג צייטונג". לאחר פרוץ מלחמת העולם הראשונה, שב לוורשה ולאחר שהעיר נכבשה על ידי הגרמנים, והפעילות הציונית הותרה בגלוי, הוא היה ממקימי ההסתדרות הציונית בפולין. הוא האמין בציונות מעשית, פעל למען קרן היסוד והיה חבר בסיעת "עת לבנות". גוטליב היה פעיל בסינדיקט העיתונאים בפולין.

בשנת 1935 התמודד בוורשה על מקום בסיים, אך בגלל סכסוכים פנימיים בתוך המחנה היהודי הוא הפסיד למועמד האנטישמי שהתמודד מולו. בתחילת 1936 נדון ערעור שלו על תוצאות הבחירות ובעקבות זאת הוא נכנס לסיים. בסיים הוא שיתף פעולה עם הצירים היהודים האחרים, בין השאר במאבק למנוע פגיעה בשחיטה הכשרה. בבחירות שהתקיימו בסוף 1938 לא הצליח גוטליב להיבחר מחדש.

בפרוץ מלחמת העולם השנייה נמלט לפינסק שנכבש על ידי ברית המועצות. בתחילת 1940 הוא נאסר על ידי שלטונות ברית המועצות. בהצופה פורסם שנאסר בניסיון לברוח לליטא. לאחר זמן שוחרר, אך נעצר שוב יחד עם אשתו ובתו שגורשו לסיביר. בשנת 1941 פורסם שמת ולאחר מכן שנטען שהתקבל ממנו אות חיים, אך פרטים מדויקים על נסיבות מותו לא נודעו. באוקטובר 1942 פורסם ששלטונות ברית המועצות הודיעו שהוא מת מדלקת ריאות.

==הערות שוליים==

קטגוריה:יהודים חברי הסיים הפולני
קטגוריה:פולנים שנולדו ב-1882
קטגוריה:פולנים שנפטרו ב-1941
שכונת הרכבת (לוד)

שכונות הרכבת, נווה שלום ופרדס שניר בעיר [[לוד|טקסט=שכונות הרכבת, נווה שלום ופרדס שניר בעיר לוד|גבול|270x270 פיקסלים]]
חומת ההפרדה בין [[ניר צבי לבין פרדס שניר ושכונת הרכבת|טקסט=חומת ההפרדה בין ניר צבי לבין פרדס שניר ושכונת הרכבת|גבול|270x270 פיקסלים]]

שכונת הרכבת היא שכונה בעיר לוד הממוקמת במערב העיר, וגובלת בשכונות "נוה שלום", ו"פרדס שניר" שמצפון וממערב לה. בצידה המזרחי היא צמודה לתחנת הרכבת לוד.

==היסטוריה==
שכונת הרכבת בלוד הוקמה על ידי הבריטים בשנות ה-30 של המאה ה-20 לסגל העובדים של הרכבת. חלק מהמבנים, הבנויים בסגנון כפרי בריטי קלאסי, שרדו. תוכנית המתאר החדשה של לוד קבעה כמטרה לשמר את אתרי המורשת –האלה ולנצלם לחיזוק מרכז העיר והגדרת ייחודיותו.

ביולי 1948 נכבשה העיר לוד, במסגרת מבצע דני, ורוב תושביה הערבים של העיר, עשרות אלפים, פונו במשאיות ולאחר המלחמה נותרו בעיר רק כ-1,000 תושבים. שכונת הרכבת הייתה השכונה היחידה בעיר שרוב בתיה שרדו והיא הפכה מקום המגורים העיקרי של תושביה הערבים של העיר באותה עת.

בשנות ה-80 גדלה אוכלוסיית השכונה לכ-3,000 תושבים, בין השאר גם בגלל הגירה של בדואים מהנגב והתיישבות של פלסטינים מהגדה המערבית. בשכונה לא היו תשתיות ביוב ומים, לרחובות לא היו שמות או מספרים, ולא היה רישום מסודר של התושבים. 

לאחר שנים רבות של הזנחה, פרסמה בשנת 1996 "החברה לפיתוח אזור לוד-רמלה" (לור"ם) מכרז לפרויקט פינוי ובינוי בשכונה. במרץ 1999 חתם משרד השיכון על הסכם עם החברה, בעלות מוערכת ב-190 מיליון שקל. לפי ההסכם חברת לור"ם התחייבה לפנות את דייריה של השכונה, ולבנות עבורם 491 דירות חדשות בשכונת נווה שלום הסמוכה. הפרויקט מעולם לא בוצע מאחר שהוחלט להפריט את חברת לור"ם הממשלתית. ואחר כך החברה פורקה עקב חובות למספר נושים.

==מפגש מסילת הברזל בשכונה==
שמונה מסילות ברזל מפרידות בין שכונת הרכבת ושכונות ערביות אחרות במערב לוד למרכז העיר. מי שמבקש להיכנס אל השכונה נדרש לחצות רצועת מסילות שרוחבה 36 מטרים בה מסילות המובילות לתחנת הרכבת לוד ולמתחם התפעולי של הרכבת. רכבות חולפות במפגש (הקרוי מפגש מספר 129) בכל כמה דקות, ובמהלך השנים נפגעו במקום עשרות הולכי רגל ורכבים; עשרה בני אדם נהרגו. אף על פי שרכבת ישראל הבטיחה בשנת 1999 שבמקום תוקם מנהרה, הדבר מעולם לא בוצע.

בשנת 2010 זכה סרטו של עדיה אמרי אור "מפגש 129", על מפגש מסילת הברזל בשכונה, בתחרות ליצירה דוקומנטרית צעירה על שם דוד פרלוב.
==כדורגל==
בתחילת שנות ה-80 של המאה ה-20 הוקמה בשכונה קבוצת כדורגל, "רכבת לוד", ששיחקה בליגות הנמוכות (ליגה ג' וליגה ב'). בשנת 1997 התאחדה עם קבוצת "בני לוד" להפועל בני לוד רכבת, ששיחקה בליגה הלאומית ברציפות במשך 14 עונות מעונת 2006/2007 ועד עונת 2019/2020 בסיומה ירדה לליגה א.

==תמונות==
{|
|-
|
חיילים בריטיים במחסום דרכים בכניסה לשכונה בשנת 1939
 ||
חיילים בריטיים שומרים על מסילת הרכבת ליד השכונה באוקטובר 1938
 ||
תושבים מנסים לחצות את מפגש מסילות הרכבת בשכונה, בשנת 2009
|}

==קישורים חיצוניים==
* 
* 
* 
* מיכאל יעקובסון, [https://michaelarch.wordpress.com/2009/02/13/סיבוב-בלוד-שכונת-הרכבת/ סיבוב בלוד (שכונת הרכבת)], 13 בפברואר 2009, (תמונות של שכונת הרכבת, שכונת רמת אשכול והמרכז האזרחי)
* לבנת גלבוע, [http://www.youtube.com/watch?v=GE1Csn5FbzA שיפוץ שכונת הרכבת], כתבה מחדר החדשות, יולי 2012.
* 
* עמירם אורן, [https://amiramorenbikes.com/2019_0514_lud_rakevt/ לוד, שכונת הרכבת (מידע, תמונות ומפות)], באתר "עמירם במשעולי ישראל", 15 במאי 2019.

==הערות שוליים==

קטגוריה:לוד: שכונות
נחום מערבי

רבי נחום מערבי (קרוי גם: נחום המערבי; המאה ה-13) היה משורר ומתרגם יהודי מרוקאי.

== ביוגרפיה ==
רבי נחום מערבי בן רבי יעקב, היה משורר ומתרגם יהודי מרוקאי, בן המאה ה-13. מעטים הידיעות אודותיו, אך כינויו בשם "מערבי" מעיד עליו שהיה בן ארץ המגרב. מקור קדום מזכיר את עבודתו בעיר פאס שבמרוקו. הוא תרגם מערבית לעברית את אגרת תימן מהרמב"ם, שאת שמה העברי כינה "פתח תקווה". תרגומו זה נפוץ מאוד והוא זה שנדפס לראשונה בשנת ה'שפ"ט (1529), על ידי יוסף שלמה דלמדיגו, בספרו תעלומות חכמה.

כן תרגם מערבית פירוש לספר יצירה מרבי יצחק בן שלמה הישראלי, או מרבי ניסים גאון, ולתרגומו הקדים שיר. לפי החוקר משה שטיינשניידר, הוא תרגם גם את הספר "עולם קטן", מרבי יוסף אבן צדיק. לבסוף תרגם את פירושו של רבי סעדיה גאון לשלוש עשרה מידות שהתורה נדרשת בהן ואת "ספר הירושות" שלו. 

במסורת השירה של יהודי מרוקו עברו שירים שהזמן המשוער של חיבורם הוא המאה ה-13, ומחברם נקרא בשם נחום. לפי דעת כמה מן החוקרים מחברם הוא נחום מערבי. המפורסמים בשירים אלו הם: "הסתיו ארח" ו"נרד וכרכום", שזכו להעתקות רבות. האחרון אף הוכנס אל קובץ השירים הרשמי של שירת הבקשות, שהייתה נהוגה בקרב הקהילות במרוקו.

== ראו גם ==
* יהדות פאס

== לקריאה נוספת ==
* יונה דוד, שירי נחום, ירושלים, תשל"ד.

== קישורים חיצוניים ==
* .
* , בתירגומו של רבי נחום מערבי ז"ל.
* .
* .
* 

== הערות שוליים ==

קטגוריה:יהודים מרוקאים
קטגוריה:פייטנים מרוקאים
קטגוריה:פאס: רבנים
קטגוריה:מתרגמים מערבית לעברית
קטגוריה:משוררים יהודים מרוקאים
קטגוריה:אישים שחיו במאה ה-13
פונטיאק אזטק

פונטיאק אזטק (באנגלית : Pontiac Aztek) הוא קרוסאובר אשר יוצר על ידי יצרנית הרכב האמריקאית פונטיאק באמצעות Ramos Arizpe Assembly מבית ג'נרל מוטורס אשר יוצר בין השנים 2005–2000 ב-מקסיקו, ידועה בעיקר בתור הרכב המשמש את וולטר וייט בסדרה "שובר שורות".<ref></ref>

==נתונים==
* יוצרו 119,692 יחידות
* 5 דלתות
* 5 נוסעים
* מנוע קדמי - 3.5 ליטר
* מנוע בנזין
* סוגי הנעה : הנעה קדמית 4x2, הנעה כפולה 4x4

==תמונות==
<gallery mode="packed" heights="100">
קובץ:AZTEK.jpg | "פונטיאק אזטק"
קובץ:02-05 Aztek.jpg | "פונטיאק אזטק"
קובץ:'01 Pontiac Aztek.JPG | "פונטיאק אזטק", שנת 2001
קובץ:Pontiac-Aztek.jpg | "פונטיאק אזטק"
קובץ:2002-05 Pontiac Aztek.jpg | "פונטיאק אזטק"
קובץ:2003 Pontiac Aztec (35019095823).jpg | "פונטיאק אזטק", שנת 2003
קובץ:'02-'05 Pontiac Aztek (Montreal Police).JPG | "פונטיאק אזטק" - ניידת משטרה במונטריאול
</gallery>

==ראו גם==
* פונטיאק

==קישורים חיצוניים==

* 
* 

==הערות שוליים==

קטגוריה:קרוסאובר
קטגוריה:רכבי שטח ופנאי גדולים
קטגוריה:דגמי מכוניות שהושקו ב-2000
קטגוריה:כלי רכב המיוצרים במקסיקו
אזטק
סאטורן סקיי

סאטורן סקיי (באנגלית: Saturn Sky) היא מכונית ספורט רודסטר פתוחה מתוצרת חטיבת תאגיד סאטורן (קרוי גם : Saturn LLC) מבית ג'נרל מוטורס אשר יוצרה בין השנים 2009–2006 (דגם שנת 2007) בארצות הברית

==נתונים==
* יוצרו 34,415 יחידות (שווקו בארצות הברית 32,495 יחידות)
* 2 דלתות
* 2 מושבים
* מנוע קדמי
* מנועי בנזין
* סוג הנעה : הנעה אחורית
* תאוצה בין 0–97 קמ"ש היא 6.9 שניות (מנוע 2.4 ליטר)
* תאוצה בין 0–97 קמ"ש היא 5.2 שניות (מנוע 2.0 ליטר המפיק 290 כ"ס)

==גלריה==
<gallery mode="packed" heights="80">
קובץ:2007 Saturn Sky Red Line (26973147416).jpg | "סאטורן סקיי", שנת 2007
קובץ:Saturn-Sky.jpg | "סאטורן סקיי"
קובץ:'08 Saturn Sky (Montreal).JPG | "סאטורן סקיי", שנת 2008
קובץ:2009 Saturn Sky 2.0 Rear.jpg | "סאטורן סקיי", שנת 2009
קובץ:Saturn Sky (1953514724).jpg | "סאטורן סקיי"
קובץ:Forced to Use - Flickr - pinemikey.jpg | "סאטורן סקיי"
קובץ:Saturn Sky convertible.jpg | "סאטורן סקיי"
קובץ:Qwopeewiofanm,nmncxz,m,cnzx,mnsmn.jpg | "סאטורן סקיי"
קובץ:07 Saturn Sky (7265295962).jpg | "סאטורן סקיי"
קובץ:2009 gray Saturn Sky Red Line steering wheel.JPG | "סאטורן סקיי", שנת 2009 - מבט לתא הנהג
</gallery>

==ראו גם==
* פונטיאק
* סאטורן רילאי
* סאטורן אאוטלוק
* סאטורן סדרה S
* דודג' דמון

==קישורים חיצוניים==

* 
* 

==הערות שוליים==

קטגוריה:מכוניות ספורט
קטגוריה:מכוניות קבריולה
קטגוריה:דגמי מכוניות שהושקו ב-2006
קטגוריה:מכוניות אמריקאיות
סקיי
פונטה דל'אמיראליו

פּוֹנטֶה דל'אמיראליו (באיטלקית: Ponte dell'Ammiraglio, מילולית "גשר האדמירל") הוא גשר מימי הביניים השוכן בפיאצה סקאפה (Piazza Scaffa) בפלרמו בירת האי סיציליה באיטליה. הגשר הוקם מעל הנהר בתקופת סיציליה הנורמנית ביוזמת , "אמיר האמירים" (לטינית: Ammiratus Ammiratorum, תואר שהתגלגל למילה אמיראליו באיטלקית ואדמירל בשפות אחרות), תוארו של השר הראשי של המלך רוג'רו השני, מלך סיציליה. מ-3 ביולי 2015 הגשר הוא אתר מורשת עולמית של אונסק"ו, חלק מהאתרים הערביים-נורמניים בפלרמו והקתדרלות של צ'פלו ומונריאלה.

==היסטוריה==
על פי אגדה, הגשר ממוקם במקום בו הופיע המלאך מיכאל בפני הרוזן הנורמני רוג'רו הראשון מסיציליה ועזר לו לכבוש את פלרמו, באותה עת מעוז אסלאמי. הגשר הושלם בשנת 1131, שנה לאחר הכתרתו של רוג'רו השני כמלך הראשון של סיציליה. על הבנייה פיקח ג'ורג'ו מאנטיוכיה, האיש החזק ביותר של הממלכה אחרי רוג'רו השני. לגשר הייתה הפונקציה לחבר את הבירה לגנים המלכותיים שנמצאים מעבר לנהר אורטו, כמו גם פארק פווארה. גם כיום מייצג המבנה סמל המחבר את המרכז ההיסטורי לפרוור ברנקאצ'ו.

השימוש בקשתות מחודדות אופייניות מאוד אפשר לגשר לשאת בעומסים גבוהים מאוד; מאפיין נוסף הוא פתיחת קשתות קטנות בין כתפי הגדולות להקל על המבנה ולחץ הנהר שמתחת. הגשר עמד למעשה ללא בעיות אפילו בשיטפון הנורא של פלרמו בפברואר 1931.

בימי הביניים היה עמק אורטו עשיר בצמחייה, ובעיקר עצי תמר מצוי. עץ תמר מצוי גדול עמד ליד הגשר, אך הוא נהרס בשנת 1314, במהלך המלחמה ארוכת השנים בין שושלות ל, על ידי רוזן מרצנו, בן בריתו של רובר, מלך נאפולי מבית אנז'ו.

בזכות מיקומו האסטרטגי (הכניסה לפלרמו ממזרח), היה הגשר מקום קרב מפורסם ב-27 במאי 1860 בין חיל החולצות האדומות של ג'וזפה גריבלדי לצבא ממלכת שתי הסיציליות במהלך מסע האלף.

כיום הנהר אורטו כבר לא זורם מתחת לקשתות הגשר הנורמני, לאחר שמסלולו הוטה ב-1938. במאות שלאחר הקמתו השתנתה הכלכלה של עמק אורטו, מחקלאות בלבד לאתר ייצור של סוכר, נייר ופעילויות ייצור אחרות. הייצור הרווחי של סוכר הוביל ליצירת מטעים עצומים של קנה סוכר, וגם לבירוא יערות מסיבי באזורים מסוימים. פעילות זו הייתה הסיבה העיקרית לסדרת השיטפונות שפקדה את העיר במהלך המאות האחרונות. מסיבה זו, כבר לפני שנת 1775 נעשה ניסיון להטות את הנהר. עם זאת, כאמור, רק בשנת 1938 הוטה האורטו לתוך תעלה.

גשר האדמירל שוכן כיום בתוך גן, ובו שדרות של עצים, שיחי אגבה ושאר סוגים של סוקולנטים.

==לקריאה נוספת==
<div style="direction: ltr;">
*Giuseppe Bellafiore, Palermo. Guida della città e dei dintorni, Palermo 1995, S. 118 (data erronea 1113).
*Adriana Chirco, Guida di Palermo. Visita guidata della città e dei dintorni per itinerari storici. Palermo 1997, S. 20 (tra 1130 e 1140)
*Cesare De Seta, M. Antonietta Spadaro, Sergio Troisi, Palermo città d'arte. Guida ai monumenti di Palermo e Monreale. Palermo 1998. S. 308 Nr. 440 (dopo il 1132)
*Ferdinando Maurici - Melo Minnella, Antichi ponti di Sicilia Palermo 2006 (Talismani; 14) S. 38f., 41, 66-68, 89,94; Tafel X, LVIII - LIX. (verso 1132)
</div>

==קישורים חיצוניים==

<div style="direction: ltr;">
*[https://structurae.net/en/structures/ponte-dell-ammiraglio Ponte dell'Ammiraglio] On Structurae site
*[https://www.federicosecondo.org/ponte-dellammiraglio/ Ponte dell'Ammiraglio] On Fondazione Federico II site
</div>
החולצות האדומות של גריבלדי חוצים את גשר האדמירל במסגרת [[מסע האלף]]

==הערות שוליים==

קטגוריה:פלרמו: מבנים
רוח מעבר לאוורגליידס

רוח מעבר לאוורגליידס (באנגלית: Wind Across the Everglades) הוא סרט קולנוע אמריקאי משנת 1958 בצבעי טכניקולור בבימויו של ניקולאס ריי עם כריסטופר פלאמר וברל אייבס בתפקידים הראשיים.

ריי פוטר בסוף הצילומים ואת הסרט השלים באד שולברג שגם כתב את התסריט. זה סרטו השני של פלאמר לאחר זרקורי במה והסרט הראשון שלו בתפקיד ראשי. זאת גם הופעת הבכורה של פיטר פאלק שמשחק כאן תפקיד קטן של אחד מחבורת ציידים פראיים פורעי חוק.

בסרט גם משתתפת השחקנית הישראלית - אמריקאית, חנה עדן.

הסרט עוסק במאבק על שמירת טבע בנוף הפראי של הפארק הלאומי אוורגליידס, שם צולם הסרט.

==תקציר העלילה==
וולט מרדוק (כריסטופר פלאמר) הוא מורה חובב טבע המגיע למיאמי בתחילת המאה ה-20 כדי לשמש שם כמורה. ידוע לו על הרג המוני של עופות באוורגליידס כדי שנוצותיהן יקשטו את כובעי הנשים. בירידה מהרכבת הוא תולש נוצות מכובע של אחת הנשים. הוא נעצר ונאסר עליו להיות מורה. במקום זה פונה אליו אהרון נתנזון (ג'ורג' וולקובק) חובב טבע ומציע לו מגורים בביתו ותפקיד של שומר טבע בפארק אוורגליידס.

וולט נפגש עם נעמי (חנה עדן) בתו של אהרון ומתפתחת ביניהם ידידות. היא מזהירה אותו שלא יסתכן במאבק עם הציידים הלא חוקיים באזור. וולט חותר בסירתו ומדביק מודעות על העצים האוסרים צייד. הוא נתקל בחבורתו של קוטונמאוס (ברל אייבס), אנשים פראיים ופורעי חוק שעוסקים בהרג המוני ואסור של עופות מכל הסוגים ומוכרים את סחורתם בהסתר במיאמי בהעלמת עין מראש העיר ומהשריף המקומי.

במועדון במיאמי המנוהל על ידי גב' ברדפורד (ג'יפסי לי רוז) מפגיש אותו אחד מאנשי קומונמאוס עם בן שבט בם "בילי זרוע אחת" שעליו לקחת אותו בסירה ולהעלים אותו. במקום זה הוא מתיידד עם עם וולט. אנשי קומטונאוס תוקפים אותם ותופסים אותו והוא נשפט להיקשר לעץ הארסי מנצ'יניל ולמות בייסורים. וולט מנסה לשווא להצילו אך גם הוא מורעל מהעץ וברגע האחרון הוא ניצל על ידי אשתו של בילי ומובל לטיפול אצל אהרון שם מטפלת בו במסירות נעמי.

למרות האזהרות הוא יוצא שוב לקוטונמאוס. הפעם הוא מתקבל יפה, אוכל, שותה ומשתכר. הוא יוצא עם קוטונמאוס למצוא דרך למיאמי דרך הנהר ובדרך מוכש קוטונמאוס על ידי נחש מים ארסי ומת.

==קישורים חיצוניים==

*[https://www.youtube.com/watch?v=huCAO7xhfEk קדימון לרוח מעבר לאוורגליידס], באתר יוטיוב
*[http://www.tcm.com/watchtcm/movies/95937/Wind-Across-The-Everglades/ רוח מעבר לאוורגליידס] באתר TCM
קטגוריה:סרטי 1958
קטגוריה:סרטי דרמה אמריקאיים
קטגוריה:סרטי האחים וורנר
קטגוריה:סרטים אמריקאיים
קטגוריה:סרטים באנגלית
קטגוריה:ערכים שבהם תבנית בריטניקה אינה מתאימה
סאטורן רילאי

סאטורן רילאי (באנגלית : Saturn Relay) הוא מיניוואן מתוצרת חטיבת תאגיד סאטורן (קרוי גם : Saturn LLC) מבית ג'נרל מוטורס אשר יוצר בין השנים 2006–2004 (דגם שנת 2005) בארצות הברית

==נתונים==
* יוצרו 26,079 יחידות. ייצור הדגם הסתיים ב-17 בנובמבר 2006.
* 5 דלתות
* מספר מושבים : 7-5
* מנוע קדמי-רוחבי
* מנועי בנזין
* סוגי הנעה : הנעה קדמית 4x2, הנעה כפולה 4x4
* מחיר היחידה עמד על 22,850 דולר (דגם בסיסי, שנת 2005, ארצות הברית)
* תאוצה בין 0–97 קמ"ש היא 9.0 שניות (מנוע 3.5 ליטר)

===רמות גימור===
* "CX"
* "CX Plus"
* "CXL"

==גלריה==
<gallery mode="packed" heights="120">
קובץ:Saturn Relay.jpg | "סאטורן רילאי"
קובץ:'05 Saturn Relay.jpg | "סאטורן רילאי", שנת 2005
קובץ:'07 Saturn Relay.jpg | "סאטורן רילאי", שנת 2007
קובץ:2006 Saturn Relay AWD.jpg | "סאטורן רילאי", שנת 2006
קובץ:Saturn-Relay-2.jpg | "סאטורן רילאי"
קובץ:2005 Saturn Relay 3.5 (29046627073).jpg | "סאטורן רילאי", שנת 2005 - מונית ב-כרייסטצ'רץ', ניו זילנד
</gallery>

==ראו גם==
* סאטורן סקיי
* סאטורן סדרה S

==קישורים חיצוניים==

* 

==הערות שוליים==

קטגוריה:מיניוואנים
קטגוריה:מוניות
קטגוריה:דגמי מכוניות שהושקו ב-2004
קטגוריה:מכוניות אמריקאיות
רילאי
ליסה דיסברו

ליסה סטיבנס דיסברו (באנגלית: Lisa Stephens Disbrow; נולדה ב-29 בספטמבר 1962) היא פקידת ממשל אמריקאית לשעבר, שכיהנה כתת-מזכירת חיל האוויר של ארצות הברית בשנים 2015–2017 ולמשך כמה חודשים כמזכירת חיל האוויר בפועל.
==ביוגרפיה==
ליסה דיסברו נולדה בקליפטון פורג', וירג'יניה. ב-1984 היא סיימה את לימודיה באוניברסיטת וירג'יניה והתגייסה לחיל האוויר של ארצות הברית שם היא שירתה כקצינה במערך המודיעין של החיל. ב-1992, לאחר מלחמת המפרץ, היא פרשה משירות פעיל והמשיכה לשרת במערך המילואים של החיל. היא המשיכה בעבודתה במערך המודיעין הן כעובדת אזרחית עבור משרד הסיור הלאומי והן בשירות המילואים שלה.

בשנים 1995–2014 שימשה דיסברו במגוון של תפקידים במטות המשולבים, כולל כסגנית מנהל המטות המשולבים לבניין הכוחות, משאבים והערכה. בעת עבודתה שם היא הייתה מדווחת בשנים 2006–2007 ליועץ לביטחון לאומי כיועצת מומחית ליישום מדיניות בבית הלבן. היא סייעה בתכנון ויישום אסטרטגיית הביטחון הלאומי וייעצה לבית הלבן בסוגיות שונות.

הקריירה הצבאית של דיסברו בת 23 השנים הסתיימה ב-2008, כאשר היא פרשה בדרגת קולונל מכוחות המילואים של חיל האוויר כשתפקידה האחרון היה עוזרת מיוחדת למנהל התוכניות במחלקת חיל האוויר של ארצות הברית.

בינואר 2015 החלה דיסברו לשמש כתת-מזכירת חיל האוויר של ארצות הברית. עד לאישור מינויה לתפקיד זה על ידי הסנאט בינואר 2016, היא הייתה תת-מזכירה בפועל. במקביל היא שימשה כסגנית מזכירת חיל האוויר לניהול פיננסי ובקרה בשנים 2014–2016. החל מה-20 בינואר 2017 ועד לאישור מינויה של הת'ר וילסון ב-16 במאי 2017, כיהנה דיסברו כמזכירת חיל האוויר בפועל.

ב-30 ביוני 2017 התפטרה דיסברו מתפקידה כתת-מזכירת חיל האוויר.

==קישורים חיצוניים==

* [https://www.af.mil/About-Us/Biographies/Display/Article/497432/lisa-s-disbrow/ ביוגרפיה של ליסה דיסברו] באתר חיל האוויר של ארצות הברית 
* [https://web.archive.org/web/20170730212708/https://www.gpo.gov/fdsys/pkg/CHRG-114shrg24274/pdf/CHRG-114shrg24274.pdf אישור מינויה של דיסברו כתת-מזכירת חיל האוויר] בוועדת הכוחות המזוינים של הסנאט של ארצות הברית, עמ' 959–1103. 

==הערות שוליים==

קטגוריה:סגל מחלקת ההגנה של ארצות הברית
קטגוריה:בוגרות אוניברסיטת וירג'יניה
קטגוריה:בוגרי אוניברסיטת וירג'יניה
קטגוריה:מזכירות חיל האוויר של ארצות הברית
קטגוריה:מזכירי חיל האוויר של ארצות הברית
קטגוריה:קצינים וחוגרים בחיל האוויר של ארצות הברית
קטגוריה:אמריקאיות שנולדו ב-1962
קטגוריה:אמריקאים שנולדו ב-1962
הקרן לזכר השואה

הקרן לזכר השואה (בצרפתית: Fondation pour la Mémoire de la Shoah) היא קרן להנצחת זכר השואה (כדוגמת "קרן שואה"), שהוקמה בשנת 2000 בכסף שהתקבל מהרכוש שנלקח מיהודי צרפת במלחמת העולם השנייה. משימת הקרן היא לתמוך בפרויקטים בכל תחומי ההיסטוריוגרפיה והמחקר בנושא השואה, בחינוך והנצחה, בסולידריות ובנושאי תרבות יהודית.<ref name="fplmdls">[http://www.fondationshoah.info/FMS/rubrique.php3?id_rubrique=19.com&lang=en Who We Are. The Foundation for the Memory of the Shoah Web Site]</ref> הקרן יוצגה לעיתים קרובות בזירה הבינלאומית על ידי נשיאת הכבוד שלה, סימון וייל, ניצולת מחנה הריכוז אושוויץ, שהפכה לימים לנשיאה הראשונה של הפרלמנט האירופי.

הקרן תומכת במספר מפעלים להנצחת זכר השואה. בין היתר תמכה הקרן בפרסי יד ושם למפעלים חינוכיים ובקרן בוכמן.

== קישורים חיצוניים ==
* 

* [https://www.yadvashem.org/he/articles/interviews/alumim.html ריאיון עם דורה וינברגר ושלמה בלזם, חברי 'עלומים'], ודיון בקרן לזכר השואה, באתר יד ושם
* [http://www.fondationshoah.org/FMS/spip.php?rubrique2&lang=en אתר Fondation pour la Mémoire de la Shoah]

== הערות שוליים ==

קטגוריה:מכוני מחקר בנושא יהדות
קטגוריה:זיכרון השואה
יחסי בלארוס–צ'כיה

שגרירות בלארוס בפראג
יחסי בלארוס–צ'כיה הם היחסים הדיפלומטיים הרשמיים שבין רפובליקת בלארוס לבין הרפובליקה הצ'כית. המדינות כוננו את היחסים הדיפלומטיים ביניהם בינואר 1993.

לבלארוס יש שגרירות בפראג, ולצ'כיה יש שגרירות במינסק. שתי המדינות חברות בארגון לביטחון ולשיתוף פעולה באירופה.

==קישורים חיצוניים==

*[http://www.czech.belembassy.org/ שגרירות בלארוס בפראג] 
*[https://www.mzv.cz/minsk שגרירות צ'כיה במינסק]
ארנו בבג'ניאן

ארנו ארטיונוביץ' בבג'ניאן (ברוסית: Арно Арутюнович Бабаджанян; 22 בינואר 1921 - 11 בנובמבר 1983) היה מלחין, פסנתרן ארמני-סובייטי. אמן העם של ברית המועצות (1971).

==ביוגרפיה==
ארנו בבג'ניאן נולד בעיר ירוואן במשפחת מורים ב־22 בינואר 1921. מגיל הרך ארנו הראה יכולות מוזיקליות. בגיל 3 החל לשחק בהרמוניום הישן בבית. בשנת 1926 הבחין בכישרונו אראם חאצ'טוריאן.

בבג'ניאן זכה לפופולריות עצומה ככותב שירים, שיתף פעולה בהצלחה עם המשורר רוברט רוז'דסטבנסקי והזמר מוסלים מגומאייב. גם השירים שכתב עם יבגני יבטושנקו, אנדריי ווזנסנסקי ולאוניד דרבניוב זכו להצלחה רבה.

המלחין פעל גם בתחום הג'אז האינסטרומנטלי, ז'אנר מוזיקלי-תיאטרלי. בין מבצעי היצירות שלו: מסטיסלב רוסטרופוביץ', אמיל גיללס, דוד אויסטרך<ref>https://www.naxos.com/person/Arno_Harutyuni_Babadjanian/19125.htm</ref>.

==קישורים חיצוניים==

* 

* 

== הערות שוליים ==

קטגוריה:מלחינים ארמנים
קטגוריה:מלחינים סובייטים
קטגוריה:סובייטים שנולדו ב-1921
קטגוריה:נפטרים ב-1983
סאטורן אאוטלוק

סאטורן אאוטלוק (באנגלית : Saturn Outlook) הוא קרוסאובר בעל תכונות של SUV מתוצרת חטיבת תאגיד סאטורן (קרוי גם: Saturn LLC) מבית ג'נרל מוטורס אשר יוצר בין השנים 2010–2006 (דגם שנת 2007) בארצות הברית.

האאוטלוק חלק פלטפורמה ומכלולים עם ביואיק אנקלייב, GMC אקדיה ועם הדור הראשון של שברולט טראוורס.

==נתונים==
* יוצרו 76,984 יחידות. 
* 5 דלתות
* מספר מושבים: 7-5
* מנוע קדמי-רוחבי
* מנועי בנזין
* הנעה: הנעה קדמית 4x2, הנעה כפולה 4x4
* נפח תא מטען: 680 ליטר

===רמות גימור===
* "XE"
* "XR"

==גלריה==
<gallery mode="packed" heights="120">
קובץ:2007-Saturn-Outlook-XR.jpg | "סאטורן אאוטלוק" דגם "XR", שנת 2007
קובץ:Saturn Outlook.jpg | "סאטורן אאוטלוק"
קובץ:2007-Saturn-Outlook-DC.jpg | "סאטורן אאוטלוק", שנת 2007
קובץ:Saturn Outlook rear 5.6.18.jpg | "סאטורן אאוטלוק"
קובץ:07-Saturn-Outlook-XR.jpg | "סאטורן אאוטלוק" דגם "XR", שנת 2007
קובץ:'08 Saturn Outlook (Montreal).JPG | "סאטורן אאוטלוק", שנת 2008
קובץ:07-10 Saturn Outlook XE 03-21-2020 Rear.jpg | "סאטורן אאוטלוק" דגם "XE"
קובץ:Saturn Outlook -- 03-24-2012.JPG | "סאטורן אאוטלוק"
</gallery>

==ראו גם==
* סאטורן סקיי
* סאטורן רילאי
* סאטורן סדרה S

==קישורים חיצוניים==

==הערות שוליים==

קטגוריה:קרוסאובר
קטגוריה:דגמי מכוניות שהושקו ב-2006
קטגוריה:מכוניות אמריקאיות
אאוטלוק
מת'יו דונובן

מת'יו פ. דונובן (באנגלית: Matthew P. Donovan; נולד ב-23 באוגוסט 1958) הוא פקיד ממשל אמריקאי.
==ביוגרפיה==
מת'יו דונובן נולד בהנקוק, ניו המפשייר. ב-1977 הוא התגייס לחיל האוויר של ארצות הברית והוכשר כטייס F-15. הקריירה שלו בחיל נמשכה 31 שנים והוא השתחרר כקצין בדרגת קולונל. במהלך שירותו הוא למד לתואר בוגר במדעים בניהול טכני באוניברסיטת ריג'יס ולתואר מוסמך במדעים בניהול באוניברסיטת ובסטר. הוא גם בוגר בית הספר למפקדי טייסות, והמכללה לפיקוד ולמטה של חיל האוויר. הוא גם סיים לימודי מוסמך בבית הספר ללימודים מתקדמים של חיל האוויר ובמכללה לפיקוד ולמטה של צבא ארצות הברית. התפקידים בהם שירת דונובן בחיל האוויר כללו פיקוד על בית הספר לקצינים של חיל האוויר ופיקוד על טייסת הקרב ה-95.

טרם מינויו כפקיד בממשל הפדרלי הוא שימש כמנהל המדיניות הראשי של ועדת הכוחות המזוינים של הסנאט. באוגוסט 2017 מונה דונובן כתת-מזכירת חיל האוויר של ארצות הברית. בתפקיד זה הוא שימש עד דצמבר 2019. במקביל, הוא כיהן כמזכיר חיל האוויר בפועל מיוני ועד אוקטובר 2019.

החל מדצמבר 2019 כיהן דונובן כתת-מזכיר ההגנה לכוח אדם ומוכנות. במרץ 2020 אושר מינויו הקבוע לתפקיד זה. ב-20 בינואר 2021 הוא סיים את כהונתו בתפקיד.

==קישורים חיצוניים==

* [https://www.af.mil/About-Us/Biographies/Display/Article/1270457/undersecretary-matthew-p-donovan/ ביוגרפיה של מת'יו דונובן] באתר חיל האוויר של ארצות הברית 

==הערות שוליים==

קטגוריה:מזכירי חיל האוויר של ארצות הברית
קטגוריה:טייסי חיל האוויר של ארצות הברית
קטגוריה:נשיאות דונלד טראמפ: אישים
קטגוריה:בוגרי אוניברסיטת ובסטר
קטגוריה:אמריקאים שנולדו ב-1958